**KÚPNA ZMLUVA**

uzatvorená podľa ust. § 409 a nasl., § 536 a nasl. Obchodného zákonníka (zákon č. 513/1991 Zb.) medzi:

1. **ZMLUVNÉ STRANY**
   1. **Predávajúci**

Obchodné meno: **.....................................**

Sídlo: .....................................

IČO: .....................................

DIČ: .....................................

IČ DPH: .....................................

Zápis: .....................................

Bankové spojenie: .....................................

Číslo účtu: .....................................

Zastúpený: .....................................

(ďalej iba ako „**Predávajúci**“)

* 1. **Kupujúci**

Obchodné meno: Ing. Pavol Michálek

Sídlo: Orechová č. 86,  072 51 Orechová

IČO: 31241859

DIČ: 1020669232

IČ DPH: SK1020669232

Zápis: ŽR OÚ Michalovce č.809-756

Bankové spojenie: VÚB pob. Michalovce

Číslo účtu: SK68 0200 0000 0004 8004 7552

Zastúpený: Ing. Pavol Michálek

(ďalej len ako „**Kupujúci**“)

* 1. **Zmluvné strany uzatvárajú podľa § 409 a nasl. Obchodného zákonníka túto kúpnu zmluvu (ďalej len "Zmluva").** Táto zmluva je uzatvorená ako výsledok vyhodnotenia ponúk, ktorým bolo realizované verejné obstarávanie postupom bez využitia elektronického trhoviska na dodávanie tovarov podľa zákona č.343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), na uskutočnenie dodávky :

**OŽÍNACIA TUNELOVÁ LIŠTA JEDNOSTRANNÁ .**

1. **PREDMET ZMLUVY**
   1. Pod pojmom „**Predmet kúpy**“ sa pre účely tejto Zmluvy rozumie dodávka zariadení podľa **Prílohy** č.1 a 2 .
   2. Predmetom tejto Zmluvy je
      1. záväzok Predávajúceho odplatne previesť na Kupujúceho vlastnícke právo k Predmetu kúpy definovanom v bode 2.1. Zmluvy,
      2. záväzok Kupujúceho prevádzaný Predmet kúpy prevziať a zaplatiť kúpnu cenu.
      3. záväzok Predávajúceho na vlastné náklady a nebezpečenstvo vykonať v mieste plnenia Zmluvy vyškolenie 3 zamestnancov Kupujúceho za účelom kvalifikovanej a bezpečnej práce v Zariadeniach, ktoré sú predmetom dodania,
   3. Predávajúci prevádza Predmet kúpy do výlučného vlastníctva Kupujúceho vcelku.
2. **DODANIE PREDMETU KÚPY**
   1. Keďže Kupujúci má záujem financovať Predmetu kúpy aj z rozpočtov Európskej únie, sa Zmluvné strany dohodli, že termín začatia dodávky Predmetu kúpy určí Kupujúci jednostrannou **písomnou objednávkou** adresovanou Predávajúcemu.
   2. Predávajúci dodá Predmet kúpy Kupujúcemu v lehote do 2 mesiacov od doručenia jednostrannej písomnej objednávky Kupujúceho Predávajúcemu. Zmluvné strany sa dohodli, že kupujúci má právo objednať dodávku Predmetu kúpy aj jednotlivo po častiach podľa položiek uvedených prílohách Zmluvy;
   3. Miestom dodania Predmetu kúpy je: Orechová č. 86, 072 51 Orechová
   4. Predávajúci na svoje náklady zabezpečí dodanie tovaru do miesta dodania, vrátane balenia, dopravy a vyloženia tovaru v mieste dodania. Tovar sa považuje za riadne a včas dodaný jeho odovzdaním Kupujúcemu v dohodnutom termíne, množstve a kvalite v mieste dodania.
   5. Predávajúci je povinný s tovarom doručiť Kupujúcemu doklady o dodaní tovaru a doklady spojené s užívaním tovaru (návody na použitie, záručné listy) so základnými údajmi o dodanom tovare (druh, cena a množstvo tovaru) v dvoch rovnopisoch.
   6. **Kupujúci má lehotu 10 dní na prezretie dodaného predmetu kúpy a dokumentácie pred podpisom odovzdávajúceho protokolu.**
   7. Kupujúci nie je povinný prevziať **predmet kúpy** alebo jeho časť (ďalej len "dodávka"), ak nie je dodávka riadne ukončená, najmä ak v čase, kedy má dôjsť k odovzdaniu a prevzatiu dodávky a alebo jej časti, vykazuje dodávka alebo jej časť vady alebo nedorobky.
   8. Vadou sa rozumie aj odchýlka v kvalite, rozsahu alebo parametroch dodávky stanovených touto Zmluvou, všeobecne záväznými právnymi predpismi alebo technickými normami.
   9. Nedorobkom sa rozumie aj nedokončená práca oproti technickej špecifikácii, najmä nedokončená inštalácia alebo nastavenia. Na účely uplatňovania nárokov zo záruky sa nedorobky považujú za vady dodaného predmetu kúpy.
   10. **Kupujúci má právo odstúpiť od Zmluvy pred odoslaním objednávky (bod 3.1. Zmluvy) aj bez udania dôvodu.**
3. **CENA** 
   1. Kúpna cena za Predmet kúpy bola Zmluvnými stranami dohodnutá spolu vo výške

|  |  |
| --- | --- |
| Cena bez DPH |  |
| DPH |  |
| Cena s DPH |  |

Ceny jednotlivých položiek Predmetu zmluvy sú určené v prílohe č. 2 tejto Zmluvy.

Sumárna cena za celý Predmet zmluvy je uvedená v prílohe č.2 tejto Zmluvy.

* 1. Kupujúci sa zaväzuje zaplatiť kúpnu cenu za riadne a včas dodané Zariadenia a služby poskytnuté Predávajúcim, a to na základe faktúry, ktorú vystaví Predávajúci v deň dodania tovaru/po poskytnutí služby Kupujúcemu so splatnosťou 90 dní doručenia faktúry Kupujúcemu na fakturačnú adresu.
  2. Zmluvné strany prehlasujú, že dohodnutá lehota splatnosti faktúr nezakladá hrubý nepomer v právach a povinnostiach zmluvných strán, nakoľko je tu daný spravodlivý dôvod pre dohodu o splatnosti peňažného záväzku dlžníka podľa § 369d Obchodného zákonníka vzhľadom na dohodnutú dĺžku dodania predmetu kúpy.
  3. Kupujúci bude fakturované čiastky platiť bankovým prevodom vždy posledný deň lehoty splatnosti prípadne najbližší nasledujúci pracovný deň. Platby sa uskutočňujú na účet Predávajúceho dohodnutý v súvislosti s touto Zmluvou alebo neskôr Predávajúcim osobitne oznámený písomnou formou.
  4. Dohodnutá kúpna cena zahŕňa odplatu za splnenie všetkých zmluvných záväzkov Predávajúceho vyplývajúcich z tejto zmluvy ako aj náhradu akýchkoľvek nákladov alebo výdavkov Predávajúceho vzniknutých v súvislosti s plnením Zmluvy vrátane celkových nákladov na dopravu, nákladov na zaškolenie zamestnancov Kupujúceho, a akýchkoľvek poplatkov alebo platieb, ktoré je potrebné zaplatiť v súvislosti s poskytnutím dohodnutých plnení Kupujúcemu.

1. **ZÁRUKA A ZMLUVNÉ POKUTY**
   1. Predávajúci poskytuje na Predmet kúpy záruku. Predávajúci zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Predávajúci zodpovedá za vady, ktoré má Predmet kúpy v čase jeho odovzdania Kupujúcemu, a za vady, ktoré vznikli počas záručnej doby.
   2. Záručná doba začína plynúť odo dňa nasledujúceho po odovzdaní a prevzatí Predmetu kúpy. Záručná doba sa končí uplynutím 48 mesiacov plynúcich od odovzdania Predmetu kúpy.
   3. Predávajúci sa zaväzuje začať s odstraňovaním prípadných vád dodávky do 24 hodín od doručenia oznámenia vady Kupujúcim. Predávajúci sa zaväzuje odstrániť vadu v čo najkratšom technicky možnom čase, vždy však najneskôr do 5 dní od doručenia oznámenia vady Kupujúcim, pokiaľ sa nedohodol s Kupujúcim inak. Pri vadách dodávky uvedených v protokole o odovzdaní a prevzatí dodávky sa za doručenie oznámenia vady Predávajúcemu považuje podpísanie tohto protokolu oboma Zmluvnými stranami.
   4. Ak Predávajúci neodovzdá Predmet kúpy riadne (bez vád) a včas, je Predávajúci povinný zaplatiť Kupujúcemu zmluvnú pokutu vo výške 0,05% z celkovej kúpnej ceny vrátane DPH za každý začatý deň omeškania s odovzdaním Predmetu kúpy riadne (bez vád) a včas.
   5. Ak Predávajúci nezačne odstraňovať Kupujúcim oznámenú vadu včas, alebo ak Predávajúci neodstráni vadu včas, je Predávajúci povinný Kupujúcemu zaplatiť zmluvnú pokutu vo výške 1000,- € za každú vadu a každý začatý deň omeškania až do dňa, kedy Predávajúci pristúpi k odstraňovaniu vady.
   6. Predávajúci je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
2. **ZÁVEREČNÉ USTANOVENIA**
   1. Predávajúci berie na vedomie, že predmet kúpy je predmetom žiadosti o nenávratný finančný príspevok z PRV SR 2014 – 2022, podopatrenie 4.2 Podpora pre investície na spracovanie /uvádzanie na trh a/alebo vývoj poľnohospodárskych výrobkov. Predávajúci sa preto zaväzuje v prípade následného uzavretia Zmluvy o poskytnutí nenávratného finančného príspevku medzi Kupujúcim ako konečným prijímateľom pomoci a poskytovateľom podpory (ďalej len "Zmluva o NFP") strpieť výkon kontroly/auditu súvisiaceho s predmetom kúpy kedykoľvek počas platnosti a účinnosti Zmluvy o poskytnutí NFP oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ (predávajúci) je povinný poskytnúť súčinnosť v plnej miere.

Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadanie a poskytovanie nenávratného finančného príspevku a v Zmluve o NFP.

* 1. Za oprávnené osoby oprávnené na výkon kontroly/auditu sa považujú najmä: Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ;
  2. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia Obchodného zákonníka a ostatné platné právne predpisy Slovenskej republiky. Zmluvné strany si výslovne zvolili, že záväzkový vzťah vzniknutý z tejto zmluvy sa spravuje slovenským právnym poriadkom aj v prípade, ak účastník tejto zmluvy má sídlo alebo miesto podnikania na území iného štátu ako je Slovenská republika.
  3. Zmeny a doplnky obsahu Zmluvy možno uskutočniť len písomne.
  4. Zmluvné strany sa dohodli na zákaze postúpenia pohľadávok vzniknutých z tejto Zmluvy tretej osobe v zmysle § 525 Občianskeho zákonníka.
  5. Strany sa zaväzujú riešiť prípadné spory vyplývajúce z tejto Zmluvy cestou zmieru. Pokiaľ nedôjde k vyriešeniu sporov cestou zmieru, je každá zo zmluvných strán, oprávnená riešiť spor súdnou cestou na príslušnom súde SR. Zmluvné strany si pre prípad, že nie je založená právomoc súdov Slovenskej republiky podľa vnútroštátnych právnych predpisov alebo podľa Nariadenia Európskeho parlamentu Rady EÚ č. 1215/2012 o právomoci a o uznávaní a výkone rozsudkov v občianskych a obchodných veciach, zakladajú  na riešenie sporov zo svojho zmluvného vzťahu dohodou právomoc súdov Slovenskej republiky.Počas doby platnosti a účinnosti Zmluvy nemôže dôjsť k žiadnej zmene (dodatkom alebo jednostranne) tých častí Zmluvy, ktoré boli predmetom hodnotenia v zmysle Hodnotiacich kritérií v procese obstarávania predmetu Zmluvy.
  6. Zmluva nadobúda platnosť a účinnosť jej podpisom oboma zmluvnými stranami.
  7. Predávajúci berie na vedomie, že je povinný sa registrovať v registri partnerov verejného sektora podľa zákona č. 315/2016 Z.z. o registri partnerov verejného sektora (ak je to relevantné), a to vzhľadom na to, že na základe tejto Zmluvy prijíma prostriedky zo štátneho rozpočtu, resp. dodáva tovary/služby/práce osobe, ktorá  prijíma finančné prostriedky zo štátneho rozpočtu (Kupujúci), keďže Kupujúci financuje predmet zmluvy z fondov EU. Predávajúci prehlasuje, že je v súvislosti s touto Zmluvou registrovaný v registri partnerov verejného sektora podľa zákona č. 315/2016 Z.z. o registri partnerov verejného sektora, a zaväzuje sa byť registrovaný v uvedenom registri aspoň po dobu trvania zmluvy. Trvanie zmluvy sa rozumie doba, počas ktorej partner verejného sektora prijíma finančné prostriedky alebo nadobúda majetok, práva k majetku alebo iné majetkové práva.

V prípade porušenia tejto povinnosti je Predávajúci povinný zaplatiť Kupujúcemu zmluvnú pokutu vo výške celej ujmy, ktorú Kupujúci bude musieť v súvislosti s porušením povinnosti registrácie Predávajúceho v uvedenom  registri, znášať (najmä sankcie, pokuty, povinnosť vrátiť príspevok, a pod.). Zmluvnou pokutou nie je dotknuté právo Kupujúceho domáhať sa voči Predávajúcemu  náhrady škody v celom rozsahu, a to aj škody presahujúcej výšku zmluvnej pokuty.

* 1. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
  2. Zmluva je vyhotovená v dvoch rovnopisoch v slovenskom jazyku, po jednom pre každú Zmluvnú stranu.
  3. Neoddeliteľnou súčasťou tejto Kúpnej zmluvy sú:

**Príloha č.1** – Technická špecifikácia predmetu zmluvy

**Príloha č.2** – Rozpočet cenovej ponuky

**Príloha č.3** -Podmienky využitia subdodávateľov

**Za Predávajúceho: Za Kupujúceho:**

V ............................., dňa ............................. V ............................., dňa .................................

....................................................................... ........................................................................